To rumænske butikstyve blev tirsdag eftermiddag anholdt, da de forsøgte at stjæle tøj og sko fra Kvickly på Loftbrovej i Nørresundby. De to personer havde taget en masse skjorter og flere par Adidassko og lagt i en pose, hvorefter de forsøgte at snyde sig igennem kassen. Varerne aktiverede alarmen, og det fik en medarbejder til at råbe højt efter de to rumænske mænd, der satte i løb ud af forretningen. To andre medarbejdere satte efter de to butikstyve, og løb dem op, og fangede dem op ad et hegn. En patrulje fra Nordjyllands Politi blev kaldt til stedet, så den kunne afhente de to mænd, der er henholdsvis 28 og 34 år. De to rumænere blev anholdt og sigtet for butikstyveri. Onsdag eftermiddag er de blevet løsladt igen, og har begge fået en bøde på 3000 kroner.

Opsummering:
To rumænske butikstyve forsøgte at stikke af, men blev fanget af personalet i Kvickly i Nørresundby.